Jesėjus
Jesėjus (rus. Ессей) – ežeras Rusijoje, Vidurinio Sibiro plokščiakalnio šiaurėje, didžiausias Krasnojarsko krašte. Yra už poliarinio rato, Evenkijoje. Telkšo tarpukalnių įduboje, forma ovali. Krantai smarkiai raižyti, gausu įlankų ir užutėkių. Matmenys 50 ir 30 km. Vandens paviršius užšąla nuo spalio iki birželio. Suteka 5 upės, išteka Sikėj Sėnas (Kotujaus intakas, Chatangos baseinas). Gausu žuvies.